钦定古今图书集成/明伦汇编/官常典/第025卷 > 宋
## 钦定古今图书集成/明伦汇编/官常典/第025卷 > 宋

帝尧封阏伯于宋。

按《左传》昭公元年，“子产曰：‘昔高辛氏有二子，伯曰阏
伯，季曰实沈，居于旷林，不相能也，日寻干戈，以相征
讨。后帝不臧，迁阏伯于商丘，主辰，商人是因’。”故辰为
商星。

〈注〉《后帝》，谓尧也。

按《路史》：“帝喾高辛氏次妃有陬氏，曰常羲，生太子𢈻，
及月十二八元。实沈阏伯、晏龙叔戏，巫人续牙猒越
也。实沈阏伯居旷林，干戈日寻。后帝不臧，迁阏于宋，
是为商　帝。尧陶唐氏命遏伯长火，居商丘，祀大辰，
而火纪时焉，是食于心，故因其出入而望之，以修其
官而戒民事。”